Terje Hauge

Terje Hauge (s. 5. lokakuuta 1965 Bergen, Norja) on norjalainen jalkapalloerotuomari. Hänestä tuli kansainvälinen erotuomari vuonna 1993.

Hauge on tuominnut Norjan korkeimmalla sarjatasolla Tippeligaenissa vuodesta 1990 lähtien. Hänet on valittu sarjan parhaaksi tuomariksi vuosina 2004 ja 2007. Hän on tuominnut useita otteluita myös Mestarien liigassa sekä UEFA Cupissa. Kotimaassaan hänellä on kokemusta muun muassa vuosien 1996 ja 2003 cupin loppuottelusta. 27. elokuuta 2004 hän toimi erotuomarina UEFA Super Cupin ottelussa, jossa kohtasivat Porto ja Valencia.

Hauge on ollut maajoukkuetasolla tuomitsemassa arvokilpailuissa kolmesti urallaan: vuoden 2000 (4. tuomari) ja 2004 EM-kilpailuja sekä vuoden 2002 MM-kilpailuja.

Aiheesta muualla 
 Haugen esittely KlubbenOnline-sivustolla  

Norjalaiset jalkapallotuomarit
Norjalaiset urheiluvaikuttajat
Vuonna 1965 syntyneet
Elävät henkilöt